Poltred Markizez Santa Cruz

Poltred Markizez Santa Cruz zo un eoullivadur gant al livour spagnol Goya e 1805, anezhañ poltred Joaquina Téllez-Girón, ur varkizez yaouank 21 bloaz, hag a c'haller gwelout e mirdi ar Prado e Madrid, kêr-benn Spagn.

Istor
Joaquina Téllez-Girón a oa eil merc'h dug Osuna. Goya a oa mignon d'he zad, ha poltrediñ e verc'h a reas pa oa-hi 21 bloaz. Markizez Santa Cruz e teuas da vezañ pa zimezas da José Gabriel de Silva y Walstein, markiz Santa Cruz, kentañ rener Mirdi ar Prado.


Ur vaouez kaer e oa a-hervez, awenerez barzhed hag arzourien. Pa oa bihan e oa bet poltredet ar varkizez gant Goya er poltred Duged Osuna gant o bugaleFrancisco Goya, Los duques de Osuna y sus hijos, gant Goya (1788).Madrid, Mirdi ar Prado.

An daolenn
Gwisket e gwenn eo ar vaouez, en ur sae hir skañv, war ur gwele ruz, un delenn ganti en he dorn kleiz: Euterpe an hini eo, muzenn ar sonerezh hag ar varzhoniezh, un alegorienn anezhi. Bleunioù melen zo war he fenn. Ul lauburu zo war he zelenn.

Levezon nevezklasel an amzer a weler en daolenn, hini DavidJacques-Louis David, Madame Récamier, 1800, Parigi, Louvre pe hini CanovaAntonio Canova, Paolina Borghese evel Venus Victrix 1805 – 1808, Roma, Galleria Borghese,, hag ivez, hini arzourien koshoc'h GuercinoGuercino, Morte di Didone, 1631, Roma, Galleria Spada pe RembrandtRembrandt van Rijn, Danae, 1636, Sant Petersbourg, Mirdi ar peniti. Ha damheñvelik eo ivez da boltredoù Venus graet gant Diego Velázquez ha Tizian. Ar bleunioù war he fenn a ra dave d'an doue Bacchus, hag al lirenn da Apollon.

Kenañ e tenn doare ar varkizez gourvezet da hini maouez ar Maja desnuda ha da hini ar Maja vestida.

 Notennoù 

Rummad:Livadurioù Goya